Document ID: /fineweb-2-swissfilter-quality_10-filterrobots/filtered/02670.jsonl.gz/8

Sausio 5 d. 18 val. M. K. Čiurlionio namuose Vilniuje (Savičiaus g. 11) atidaroma Šveicarijos lietuvių bendruomenės kilnojama fotografijų paroda „Lietuvių Šveicarija“, skirta Lietuvos valstybės atkūrimo 100-mečiui.
Parodoje eksponuojamos Šveicarijos lietuvių bendruomenės narių darytos fotografijos, kuriose atvaizduotas Šveicarijos lietuvių gyvenimas ir veikla, puoselėjant tautinį tapatumą, gimtąją kalbą, kultūrą, tradicijas praeityje ir šiandien. Ekspozicija keliaus po Lietuvos miestų ir miestelių kultūros centrus, švietimo ir mokslo institucijas, muziejus ir bibliotekas iki pat 2020 metų šimtmečio minėjimo pabaigos.
Parodos atidarymo vakare bus pagerbti Lietuvos valstybės kūrėjai, paminėti jų darbai ir sąsajos su Šveicarija. Renginyje skambės Ferenco Liszto siuitų ciklo „Klajonių metai: Šveicarija“ („Années de pèlerinage: Suisse“) dalys, atliekamos pianisto Roko Zubovo.
http://www.lietuva.lt/100/lt/lietuvai-100/naujienos/sveicarijos-lietuviu-bendruomenes-fotografiju-paroda-lietuviu-sveicarija